title: Εκτελεστικός κανονισμός (ΕΕ) 2015/596 της Επιτροπής, της 15ης Απριλίου 2015 , για την τροποποίηση του κανονισμού (ΕΚ) αριθ. 606/2009 όσον αφορά την αύξηση της μέγιστης συνολικής περιεκτικότητας σε διοξείδιο του θείου όταν το επιβάλλουν οι καιρικές συνθήκες

text:
               16.4.2015

               EL

               Επίσημη Εφημερίδα της Ευρωπαϊκής Ένωσης

               L 99/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/596 ΤΗΣ ΕΠΙΤΡΟΠΉΣ
   της 15ης Απριλίου 2015
   για την τροποποίηση του κανονισμού (ΕΚ) αριθ. 606/2009 όσον αφορά την αύξηση της μέγιστης συνολικής περιεκτικότητας σε διοξείδιο του θείου όταν το επιβάλλουν οι καιρικές συνθήκες
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 91 στοιχείο γ),
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 606/2009 της Επιτροπής (2) καθορίζεται η μέγιστη επιτρεπτή συνολική περιεκτικότητα των οίνων σε διοξείδιο του θείου. Σύμφωνα με το παράρτημα I B σημείο A.4 του εν λόγω κανονισμού, η Επιτροπή μπορεί να αποφασίζει να επιτρέψει στα ενδιαφερόμενα κράτη μέλη να εγκρίνουν αύξηση, το πολύ κατά 50 χιλιοστόγραμμα ανά λίτρο, των χαμηλότερων από 300 χιλιοστόγραμμα ανά λίτρο τιμών μέγιστης συνολικής περιεκτικότητας σε διοξείδιο του θείου, όταν το επιβάλλουν οι καιρικές συνθήκες.

               (2)

               Την 1η Δεκεμβρίου 2014 οι αρμόδιες γερμανικές αρχές υπέβαλαν επίσημη αίτηση για αύξηση, το πολύ κατά 50 χιλιοστόγραμμα ανά λίτρο, των χαμηλότερων από 300 χιλιοστόγραμμα ανά λίτρο τιμών της επιτρεπτής μέγιστης συνολικής περιεκτικότητας των οίνων σε διοξείδιο του θείου για τους οίνους που παράγονται από σταφύλια που τρυγήθηκαν το 2014 στις αμπελουργικές ζώνες των γερμανικών ομόσπονδων κρατών της Βάδης-Βιρτεμβέργης, της Βαυαρίας, της Έσης και της Ρηνανίας-Παλατινάτου.

               (3)

               Το τεχνικό σημείωμα το οποίο διαβιβάστηκε από τις αρμόδιες γερμανικές αρχές αναφέρει ότι οι καιρικές συνθήκες, ιδίως ένα θερμό και υγρό κλίμα κατά τη διάρκεια της συγκομιδής, ευνοούν την ανάπτυξη επιβλαβών οργανισμών που παράγουν πυροσταφυλικό οξύ, ακεταλδεΰδη και α-κετογλουταρικό οξύ. Οι ουσίες αυτές συνδέονται με το διοξείδιο του θείου και μειώνουν τη δράση του ως συντηρητικού. Συνεπώς, οι συνολικές ποσότητες διοξειδίου του θείου που είναι αναγκαίες για να εξασφαλιστεί η ορθή οινοποίηση και η καλή διατήρηση είναι υψηλότερες στους οίνους που παράγονται από τα εν λόγω σταφύλια. Η προσωρινή έγκριση η οποία αναφέρεται στο παράρτημα I B σημείο Α.4 του κανονισμού (ΕΚ) αριθ. 606/2009 αποτελεί, επομένως, τη μόνη διαθέσιμη επιλογή ώστε να μπορέσουν τα σταφύλια που επλήγησαν σοβαρά από τις δυσμενείς καιρικές συνθήκες να χρησιμοποιηθούν για την παραγωγή οίνων κατάλληλων για διάθεση στην αγορά.

               (4)

               Ως εκ τούτου, ο κανονισμός (ΕΚ) αριθ. 606/2009 θα πρέπει να τροποποιηθεί αναλόγως.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το προσάρτημα 1 του παραρτήματος I Β του κανονισμού (ΕΚ) αριθ. 606/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1).

      ΠΑΡΑΡΤΗΜΑ

            «Προσάρτημα I

               Αύξηση της μέγιστης συνολικής περιεκτικότητας σε διοξείδιο του θείου όταν το επιβάλλουν οι καιρικές συνθήκες

                        Έτος

                        Κράτος μέλος

                        Αμπελουργικές ζώνες

                        Καλυπτόμενοι οίνοι

                        1.

                        2000

                        Γερμανία

                        Όλες οι αμπελουργικές ζώνες της Γερμανίας

                        Όλοι οι οίνοι από σταφύλια που τρυγήθηκαν το έτος 2000

                        2.

                        2006

                        Γερμανία

                        Οι αμπελουργικές ζώνες των περιφερειών Βάδης-Βιρτεμβέργης, Βαυαρίας, Έσης και Ρηνανίας-Παλατινάτου

                        Όλοι οι οίνοι από σταφύλια που τρυγήθηκαν το έτος 2006

                        3.

                        2006

                        Γαλλία

                        Οι αμπελουργικές ζώνες των διοικητικών διαμερισμάτων Bas-Rhin και Haut-Rhin

                        Όλοι οι οίνοι από σταφύλια που τρυγήθηκαν το έτος 2006

                        4.

                        2013

                        Γερμανία

                        Οι αμπελουργικές ζώνες των οριοθετημένων περιοχών της προστατευόμενης ονομασίας προέλευσης “Mosel” και των προστατευόμενων γεωγραφικών ενδείξεων “Landwein der Mosel”, “Landwein der Ruwer”, “Landwein der Saar” και “Saarländischer Landwein”

                        Όλοι οι οίνοι από σταφύλια που τρυγήθηκαν το έτος 2013

                        5.

                        2014

                        Γερμανία

                        Οι αμπελουργικές ζώνες των ομόσπονδων κρατών της Βάδης-Βιρτεμβέργης, της Βαυαρίας, της Έσης και της Ρηνανίας-Παλατινάτου

                        Όλοι οι οίνοι από σταφύλια που τρυγήθηκαν το έτος 2014»


title: Εκτελεστικός κανονισμός (ΕΕ) 2016/1243 της Επιτροπής, της 27ης Ιουλίου 2016, για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης

text:
               29.7.2016

               EL

               Επίσημη Εφημερίδα της Ευρωπαϊκής Ένωσης

               L 204/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1243 ΤΗΣ ΕΠΙΤΡΟΠΉΣ
   της 27ης Ιουλίου 2016
   για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (2), και ιδίως το άρθρο 5 παράγραφος 6 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος συμπληρωματικών εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

               (2)

               Από τον τακτικό έλεγχο των στοιχείων στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών, καθώς και της αυγοαλβουμίνης, προκύπτει ότι επιβάλλεται να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβανομένων υπόψη των διακυμάνσεων των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμη η έναρξη ισχύος του παρόντος κανονισμού την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 150 της 20.5.2014, σ. 1.

      (3)  Κανονισμός (ΕΚ) αριθ. 1484/95 της Επιτροπής, της 28ης Ιουνίου 1995, σχετικά με τη θέσπιση λεπτομερών κανόνων για την εφαρμογή του συστήματος συμπληρωματικών δασμών κατά την εισαγωγή και με τον καθορισμό αντιπροσωπευτικών τιμών στους τομείς του κρέατος πουλερικών και των αυγών και της αυγοαλβουμίνης καθώς και με την κατάργηση του κανονισμού αριθ. 163/67/ΕΟΚ (ΕΕ L 145 της 29.6.1995, σ. 47).

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή των εμπορευμάτων

                        Αντιπροσωπευτική τιμή
                        (σε ευρώ/100 kg)

                        Εγγύηση που αναφέρεται στο άρθρο 3
                        (σε ευρώ/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        124,9

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        140,0

                        0

                        AR

                        151,7

                        0

                        BR

                        0207 14 10

                        Τεμάχια χωρίς κόκαλα από πετεινούς ή κότες, κατεψυγμένα

                        289,7

                        3

                        AR

                        176,7

                        42

                        BR

                        284,7

                        5

                        CL

                        240,8

                        18

                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        362,7

                        0

                        BR

                        362,4

                        0

                        CL

                        0408 91 80

                        Αυγά χωρίς το τσόφλι αποξεραμένα

                        390,3

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        187,3

                        31

                        BR

         (1)  Ονοματολογία των χωρών σύμφωνα με τον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός “ZZ” αντιπροσωπεύει “άλλες χώρες καταγωγής”.»